Source: https://www.superliitto.fi/ukk/?aihe=lomat-ja-vapaat-sairauslomat-vuosilomat-jne
Timestamp: 2020-06-03 00:01:11+00:00

Document:
Kaikki kysymykset (77)
Hätätyö (1)
Hoitovapaa (15)
Opintovapaa (10)
Osittainen hoitovapaa ja siihen liittyvät kysymykset (4)
Palkanmaksusta yleisesti (10)
Sairausloma, työkokeilu, korvaava työ (18)
Tilapäinen hoitovapaa (lapsen sairastuminen) (3)
Uusi äitiysloma hoitovapaalla (2)
Vuosilomat (10)
Keikkailu hoitovapaalla
Työstä poissaolon on tapahduttava lapsen hoidon vuoksi. Työntekijän tulee osallistua lapsen hoitamiseen siten, että hoitoon ei käytetä saman laajuisia muita hoitojärjestelyjä kuin työssäoloaikana. Työntekijällä on kuitenkin lapsen hoito sekä työsuhteeseen liittyvä kilpailukielto huomioon ottaen oikeus tehdä muuta työtä hoitovapaan aikana. Kotihoidontuen hoitorahan voi saada normaalisti, vaikka työskentelisi, jos lapsella ei ole kunnallista hoitopaikkaa. Hoitolisään vaikuttavat tulot. Jos hoitolisä on jo myönnetty ja tulot muuttuvat, on tuki tarkistettava.
Korvaavalla työllä tarkoitetaan sitä, että työntekijä ollessaan työkyvytön tekisi työsopimuksensa mukaista kevennettyä työtä.
Kun työntekijä on toimittanut lääkärintodistuksen, jonka mukaan hän on työkyvytön työhönsä, työntekijällä on oikeus olla poissa työstä ja saada sairausajan palkka. Jos työntekijää ei ole todettu työkyvyttömäksi, vaan lääkäri on ainoastaan kirjoittanut todistuksen, jonka mukaan työntekijän työkykyyn liittyy rajoitteita, työntekijällä ei ole oikeutta olla poissa työstä, vaan työntekijä ja työnantaja sopivat, miten rajoitteet otetaan työssä huomioon.
Korvaava työ perustuu aina työntekijän ja työnantajan yhteiseen neuvotteluun ja työntekijän suostumukseen. Näissä tapauksissa olisi hyvä, että työntekijä keskustelisi myös lääkärin kanssa siitä, onko työnteko järkevää vai haittaako se työkyvyn palautumista. (SuPerin ohjeet)
FAQ Lomakorvaus työsuhteen päättyessä
Työsuhteen päättyessä työntekijällä on oikeus saada vuosiloman sijasta lomakorvaus siltä ajalta, jolta hän siihen mennessä ei ole saanut lomaa tai lomakorvausta. (vuosilomalaki 4 luku 17 § 1 mom.)
Voit pyytää työpaikkasi luottamusmieheltä apua lomakorvauksen määrän laskemisessa.
KVTES & AVAINTES: Työntekijällä on oikeus saada työsuhteen päättyessä lomakorvaus pitämättömiltä vuosilomapäiviltä. Lomakorvaus lasketaan jakamalla lomakorvauksen laskemisajankohdan varsinainen kuukausipalkka luvulla 20,83 ja kertomalla pitämättömien vuosilomapäivien lukumäärällä. (KVTES IV luku 16 § 1 mom. & AVAINTES 4 luku 81 § 1 mom.)
Jos työntekijän vuosilomapalkka määräytyy KVTES IV luvun 14 §:n tai AVAINTES 4 luvun 80 §:n 1 momentin mukaan prosenttiperusteisesti, työntekijälle suoritetaan työsuhteen päättyessä lomakorvauksena 9 prosenttia tai, jos työsuhde on jatkunut lomakautta edeltävän lomanmääräytymisvuoden loppuun mennessä vähintään vuoden 11,5 prosenttia hänelle lomanmääräytymisvuoden aikana työssäolon ajalta maksetusta tai maksettavaksi erääntyneestä palkasta lukuun ottamatta hätätyöstä ja lain tai sopimuksen mukaisesta ylityöstä maksettavaa korotusta. Lomakorvaus maksetaan siltä ajalta, jolta työntekijä ei ole siihen mennessä saanut lomaa tai lomakorvausta. (KVTES IV luku 16 § 3 mom. & AVAINTES 4 luku 81 § 3 mom.)
Työntekijälle, jolle ei ole palvelussuhteen päättyessä kertynyt oikeutta lomaan, maksetaan lomakorvausta siltä ajalta, jolta hän ei ole siihen mennessä saanut lomakorvausta, 9 prosenttia tai, jos palvelussuhde on jatkunut lomakautta edeltävän lomamääräytymisvuoden loppuun mennessä vähintään vuoden, 11,5 prosenttia hänelle työssäolon ajalta maksetusta tai maksettavaksi erääntyneestä palkasta lukuun ottamatta hätätyöstä ja lain tai sopimuksen mukaisesta ylityöstä maksettavaa korotusta. (KVTES IV luku 16 § 4 mom. & AVAINTES 4 luku 81 § 3 mom.)
Lomakorvaukseen maksetaan myös lomaraha paitsi, jos työntekijä jättää irtisanomisajan noudattamatta, työntekijä purkaa määräaikaisen työsuhteen tärkeän syyn sitä vaatimatta tai työsuhde puretaan tai työsuhde purkautuu. (KVTES IV luku 18 § 3 mom. & AVAINTES 4 luku 83 § 3 mom.)
SOSTES: Kuukausipalkkaisen työntekijän vuosilomakorvaus lasketaan käyttäen kuukausipalkan jakajana lukua 25 ja kertojana pitämättömien lomapäivien lukumäärää, ellei paikallisesti sovita osakuukauden palkanlaskusäännön käyttämisestä. (SOSTES 18 § 6 kohta 4 mom.)
Jos työntekijän vuosilomapalkka määräytyy prosenttiperusteisena, työntekijän vuosilomakorvaus on 9 prosenttia taikka työsuhteen jatkuttua lomakautta edeltävän lomanmääräytymisvuoden loppuun mennessä vähintään vuoden 11,5 prosenttia lomanmääräytymisvuoden aikana työssäolon ajalta maksetusta tai maksettavaksi erääntyneestä palkasta lukuun ottamatta hätätyöstä ja lain tai sopimuksen mukaisesta ylityöstä maksettavaa korotusta.
Jos työntekijän vuosilomapalkka tai lomakorvaus määräytyy prosenttiperusteisena ja hän ansaitsee lomaa SOSTES:n 18 §:n 2 c – e kohtien perusteella yli lakimääräisen (2 tai 2,5 arkipäivää/kk) tason, korotetaan lain mukaista 9 % tai 11,5 % lomakorvausta 0,38 % kutakin lain tason ylittävää lomapäivää kohden. (SOSTES 18 § 6 kohta 5 mom.)
Lomaraha maksetaan myös lomakorvauksesta edellyttäen, että työsuhde on kestänyt yhdenjaksoisesti vähintään neljä kuukautta. Tämä ei kuitenkaan koske työntekijää, joka jättää irtisanomisajan noudattamatta tai päättää määräaikaisen työsuhteen työsopimuslain vastaisesti tai jonka työsuhde on todettu purkautuneeksi työsopimuslain 8 luvun 3 §:n mukaisen työstä poisjäännin vuoksi. (SOSTES 19 § 3 kohta)
Työntekijän oikeus lomarahaan määräytyy työehtosopimuksen perusteella. Työsopimuksella tai paikallisella sopimuksella voidaan sopia työehtosopimuksen säännöksiä paremmasta lomarahasta. Voit kysyä työpaikkasi luottamusmieheltä apua lomarahasi laskemisessa.
Lomarahan vaihtamisesta vapaaksi voidaan sopia paikallisella sopimuksella. Voit kysyä paikallisesta sopimuksesta luottamusmieheltä tai työnantajaltasi.
KVTES: Vuosina 2017 – 2019 työntekijä ansaitsee lomarahaa jokaiselta täydeltä lomanmääräytymiskuukaudelta 4,2 %, 3,5 % tai 2,8 % lomanmääräytymisvuotta seuraavan heinäkuun varsinaisesta palkasta. Prosentti määräytyy sen perusteella, mitä KVTES IV luvun 5 §:n 2 momentin vuosiloman ansainta -säännöstä työntekijän kohdalla sovelletaan. (KVTES IV luku 18 § 1 mom. ja Virka- ja työehtosopimus lomanmääräytymisvuosien 2016 – 2017, 2017 – 2018 ja 2018 – 2019 lomarahasta 3 §)
Lomaraha maksetaan elokuun palkanmaksun yhteydessä, ellei paikallisesti toisin sovita. Jos palvelussuhde päättyy ennen elokuun palkanmaksun ajankohtaa, lomaraha maksetaan lomapalkan tai lomakorvauksen maksamisen yhteydessä. (KVTES IV luku 19 § 2 mom.)
SOSTES: Työntekijälle maksetaan lomarahana 50 % hänen tuntikohtaiset lisät sisältävästä vuosilomapalkastaan. Lomarahaa ei kuitenkaan makseta SOSTES:n 18 §:n 2 kohdan d- ja e-kohtien lisälomapäivistä.
Lomaraha lasketaan kesäkuun säännöllisen kuukausipalkan perusteella ja maksetaan heinäkuun palkanmaksun yhteydessä, ellei maksuajankohtaan sovita vähäisiä muutoksia työnantajan ja työntekijän välillä.
Mikäli työntekijän lomapalkka lasketaan prosenttiperusteisesti, on lomarahan suuruus 50 % tuntikohtaiset lisät sisältävästä lomapalkasta lukuun ottamatta 18 § 2 kohdan d- ja e-kohtien lisäpäiväosuutta. (SOSTES 19 § 1 kohta)
TPTES: Työntekijälle suoritetaan lomarahana 50 % hänen vuosilomansa palkasta, ei kuitenkaan TPTES:n 16 §:n 6. kappaleen mukaisen vuosiloman palkasta. Lomaraha lasketaan heinäkuun palkasta ja maksetaan elokuun palkanmaksun yhteydessä, ellei työnantajan ja työntekijän välillä toisin sovita. (TPTES 17 § 1 kohta)
AVAINTES: Lomarahan suuruus on jokaista täyttä lomanmääräytymiskuukautta kohden joko 6 %, 5 % tai 4 % riippuen siitä, minkä AVAINTES:n 4 luvun 73 §:n 3 momentin taulukon perusteella työntekijän vuosiloman pituus määräytyy. Lomaraha lasketaan lomanmääräytymisvuotta seuraavan heinäkuun varsinaisesta kuukausipalkasta. (AVAINTES 4 luku 81 § 1 mom.)
Lomaraha maksetaan elokuun palkanmaksun yhteydessä, ellei paikallisesti toisin sovita. Jos työsuhde päättyy ennen elokuun palkanmaksun ajankohtaa, lomaraha maksetaan lomapalkan tai lomakorvauksen maksamisen yhteydessä. (AVAINTES 4 luku 84 § 2 mom.)
Milloin sairausloma päättyy? Yövuorojen ongelma
Jos sinut on merkitty yövuoroon esimerkiksi sairauslomasi päättymispäivän illaksi, joka alkaa klo 21.00, voit mennä yövuoroon, jos olet työkykyinen. Ellet ole, kannattaa mennä lääkäriin uudelleen sairauspoissaolon tarpeen arviointia varten.
Milloin työnantaja voi vedota hätätyöhön?
Hätätyötä voidaan teettää vain, jos kyseessä on ennalta arvaamaton tapahtuma, joka on aiheuttanut tai uhkaa aiheuttaa keskeytyksen säännöllisessä toiminnassa tavalla, joka vaarantaa hengen, terveyden tai omaisuuden, eikä työtä voida siirtää myöhemmin suoritettavaksi. Kysymyksessä on poikkeuksellinen hätätilanne, jolloin on sallittua poiketa normaaleista enimmäistyöaikoja ja lepoaikoja koskevista rajoituksista. Hätätyö saa kestää enintään 2 viikkoa. Hätätyöstä pitää viivytyksettä tehdä kirjallinen ilmoitus työsuojeluviranomaiselle.

References: § 1
 § 1
 § 1
 § 3
 § 3
 § 4
 § 3
 § 3
 § 3
 § 6
 § 6
 § 3
 § 1
 § 2
 § 2
 § 1
 § 1
 § 1
 § 2